CELEX: 62018CA0346
Language: hu
Date: 2019-11-07 00:00:00
Title: C-346/18. P. sz. ügy: A Bíróság (hatodik tanács) 2019. november 7-i ítélete – Rose Vison, SL kontra Európai Bizottság (Fellebbezés – Az Európai Unió által finanszírozott projektek a kutatás területén – Kutatási, technológiafejlesztési és demonstrációs tevékenységekre vonatkozó hetedik keretprogram [2007 – 2013] – A FIRST, FutureNEM, sISI, 4NEM és SFERA projektekre vonatkozó támogatási megállapodások – Projektek végrehajtásának szabálytalanságait megállapító pénzügyi auditok – Az Európai Bizottság más projektek keretében kifizetendő összegek kifizetését felfüggesztő határozatai – Felelősség megállapítása és megsemmisítés iránti kereset)

13.1.2020   
            
            
               HU
            
            
               Az Európai Unió Hivatalos Lapja
            
            
               C 10/11
            
         
      A Bíróság (hatodik tanács) 2019. november 7-i ítélete – Rose Vison, SL kontra Európai Bizottság
      (C-346/18. P. sz. ügy) (1)
      
      (Fellebbezés - Az Európai Unió által finanszírozott projektek a kutatás területén - Kutatási, technológiafejlesztési és demonstrációs tevékenységekre vonatkozó hetedik keretprogram [2007 - 2013] - A FIRST, FutureNEM, sISI, 4NEM és SFERA projektekre vonatkozó támogatási megállapodások - Projektek végrehajtásának szabálytalanságait megállapító pénzügyi auditok - Az Európai Bizottság más projektek keretében kifizetendő összegek kifizetését felfüggesztő határozatai - Felelősség megállapítása és megsemmisítés iránti kereset)
      (2020/C 10/13)
      Az eljárás nyelve: spanyol
      
         Felek
      
      
         Fellebbező: Rose Vison, SL (képviselő: J. J. Marín López, ügyvéd)
      
         A másik fél az eljárásban: Európai Bizottság (képviselők: kezdetben: R. Lyal, J. Estrada de Solà, P. Rosa Plaza és M. Siekierzyńska, később R. Lyal, J. Estrada de Solà et M. Siekierzyńska, meghatalmazottak, segítőjük: J. Rivas, ügyvéd)
      
         Rendelkező rész
      
      
                  1)
               
               
                  A Bíróság hatályon kívül helyezi az Európai Unió Törvényszékének 2018. március 8-i Vision kontra Bizottság ítéletét (T-45/13 RENV és T-587/15, nem tették közzé, EU:T:2018:124) abban a részében, amelyben a Törvényszék ezen ítélet 160. pontjában úgy határozott, hogy az EUMSZ 340. cikk első bekezdése értelmében nem állapítható meg, hogy a felperest szerződéses kár érte az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozattal elfogadotta hetedik keretprogram keretében a Rose Vision SL és az Európai Bizottság között létrejött megállapodások elválaszthatatlan részét képező általános feltételei II.22. pontja (1) bekezdésének megsértése okán.
               
            
                  2)
               
               
                  A bíróság a fellebbezést ezt meghaladó részében elutasítja.
               
            
                  3)
               
               
                  A bíróság megállapítja, hogy az Európai Bizottság megsértette a FutureNEM projektre támogatási megállapodást a 11-INFS-025 audit bizalmasságát illetően.
               
            
                  4)
               
               
                  A Rose Vision SL a saját költségein kívül az Európai Bizottság részéről az elsőfokú és a fellebbezési eljárásban felmerült költségeinek felét is viseli.
               
            
         (1)  HL C #268, 2018.7.30.